PARÍŽ. Za prvých deväť mesiacov tohto roka dosiahol výnosy 60,1 miliardy eur. Medziročne sa po očistení jednorazových vplyvov zvýšili o 3,8 %, bez nich bol prírastok 10,8 %.
Pred splatením úrokov, odvedením daní a pred odpismi mu zostalo za prvých deväť mesiacov tohto roka k dispozícii 11 miliárd eur. Medziročne to bolo viac o 8 %. Dnes o tom informovalo vedenie koncernu v Paríži.
GdF Suez si vlani vymenil s nemeckým koncernom E.ON početné elektrárenské kapacity a stal sa dôležitým výrobcom elektrickej energie v Nemecku.
Francúzi však rozšírili svoje podnikanie aj v Latinskej Amerike, na Blízkom východe, v Ázii a v Afrike.
Koncern bude v expanzii pokračovať. V auguste sa jeho predstavitelia dohodli na prevzatí britskej elektrárenskej spoločnosti International Power, ktorá podniká po celom svete. Po jej začlenení do GdF Suez dosiahne tento podnik najvyšší ročný výnos na svete.
Informovala o tom agentúra DPA.